stanford-oval/wikipedia huggingface dataset:
Gary Oldman
Nuoruus

Gary Leonard Oldman syntyi Englannissa, New Crossin kaupunginosassa Lewishamissä, Lontoossa 21. maaliskuuta 1958. Hänen isänsä oli entinen merimies Leonard Bertram Oldman (1921–1985), joka toimi hitsaajana ja äitinsä on Irlannista kotoisin oleva kotiäiti Kathleen Oldman (omaa sukua Cheriton, s. 1919). Oldman ja Cheriton olivat tavanneet toisensa Cardiffissa, Walesissä toisen maailmansodan aikana. Garyllä on kaksi siskoa, joista toinen on Maureen Oldman (tunnetaan nimellä Laila Morse), joka oli syntynyt 1. elokuuta 1945. Maureenista tuli myöhemmin myös näyttelijä; hänet tunnetaan parhaiten Mo Harrisin roolistaan saippuadraamasarjassa EastEnders. Oldman kertoi isänsä olleen alkoholisti, joka jätti perheensä Garyn ollessa seitsemänvuotias. Len-isä kuoli alkoholismiin vuonna 1985.
Lapsuudessaan Oldman oli taitava laulaja ja pianisti, mutta jätti musiikin maailman luodakseen näyttelijänuraa. Gary sai inspiraationsa Malcolm McDowellin suorituksesta elokuvassaan Huomenna oli ennen (1971). Näyttelemisen ohella Oldman kuitenkin säilytti rakkautensa musiikkia kohtaan. Oldman kävi Kaakkois-Lontoon poikakoulua Creek Roadilla, Deptfordissa. Oldman jätti koulun 16-vuotiaana vuonna 1974 ja ryhtyi myyjäksi.
Ura > Uran alku ja nousu

Oldman valmistui näyttelijäksi Rose Bruford Collegesta Sidcupista, Kentistä vuonna 1978 ja sai stipendin. Collegen jälkeen hän haki arvostettuun Royal Academy of Dramatic Artiin, mutta ei päässyt sisään. Sen jälkeen Oldman vietti melkein kahdeksan vuotta teatterissa. Hän opiskeli sen sijaan Greenwich Young People's Theatressa ja näytteli näytelmissä, kuten The Pope's Wedding, josta hän sai Time Outin Fringe-palkinnon vuosien 1985–1986 parhaasta tulokkaasta ja British Theatre Associationin Drama Magazine -palkinnon vuoden 1985 parhaasta miesnäyttelijästä. Oldman oli Royal Shakespeare Companyn jäsen vuosina 1985–1986 ja esiintyi pienimuotoisissa teatterituotannoissa Barbican Centressä ja Almeida Theatressa. Tällöin Oldman myös näytteli elokuvatuotannoissa, kuten debyyttielokuvassaan Remembrance (1982) ja televisioelokuvassa Meantime (1984). Alkuperäisen elokuvadebyyttinsä Oldman olisi tehnyt Don Boydin draamaelokuvassa Gossip (1982), jos elokuvan tuotanto ei olisi kaatunut.
Vuonna 1986 Oldman sai ensimmäisen pääosansa Sex Pistolsin kovaonnisena basistina Sid Viciouksena. Elokuva ilmestyi vuonna 1986 nimellä Sid & Nancy. Rooli käynnisti Oldmanin uran ja roolin kautta hänelle avautui tie Hollywoodiin. Oldmanin suoritus sai katsojilta paljon kiitettävää palautetta; varsinkin myös entiseltä Sex Pistolsin vokalisti John Lydonilta, joka kuitenkin kyseenalaisti elokuvan joidenkin kohtauksien aitoutta. Lydon sanoi Oldmanistä omaelämäkerrassaan: "Kaveri joka näytteli Sidiä, Gary Oldman, ajattelin että hän oli melko hyvä", ja myöhemmin kutsui häntä "hemmetin hyväksi näyttelijäksi". Oldman kuulemma menetti huomattavasti painoa roolin takia ja joutui lyhyeksi aikaa sairaalaan. Hänen suorituksensa sijoittui sijalle 62 Premiere-aikakauslehden listassa sadasta kaikkien aikojen loistavimmista näyttelijäsuorituksista ja sijalle kahdeksan Uncut-aikakauslehden listassa kymmenestä parhaasta näyttelijästä rokkirooleissa.
Sid & Nancyn ansiosta Oldman pääsi merkittävään asemaan ja 1980-luvun lopun ja 1990-luvun alun Oldman näytteli pääosissa monissa kulttielokuvissa kuten Prick Up Your Earsissä (1987), jossa hän näytteli toista todellista henkilöä, ongelmaista näytelmäkirjailijaa Joe Ortonia. Elokuvassa Lain kahdet kasvot Oldman käytti ensimmäistä kertaa roolissaan amerikkalaista aksenttia. Lisäksi hän näytteli elokuvissa Rosencrantz ja Guildenstern ovat kuolleet sekä Koston hetki. Kriitikko Janet Maslin kehui Oldmanin suoritusta "ilmiömäiseksi" ja Roger Ebert kutsui häntä "sen ajan parhaaksi brittiläiseksi nuoreksi näyttelijäksi". Myöhemmin vuonna 1988 Oldman näytteli Alan Batesin kanssa elokuvassa We Think the World of You sekä Dennis Hopperin ja Frances McDormandin kanssa elokuvassa Sodan kahleet (1989). Oldman muutti Yhdysvaltoihin 1990-luvun alussa, missä hän on siitä asti asunut. Oldmania ja muita 1980-luvun nuoria brittinäyttelijöitä joista on tullut vakinaisia Hollywood-näyttelijöitä, kuten Tim Rothia, Bruce Payneä, Colin Firthiä ja Paul McGanniä, kutsutaan "Brit Packiksi".
Ura > Huippuvuodet Hollywoodissa > 1991–1999

Vuonna 1991 Oldman näytteli koko uransa merkittävintä roolia Lee Harvey Oswaldina Oliver Stonen elokuvassa JFK – avoin tapaus (1991). JFK voitti kaksi Oscar-palkintoa kahdeksasta ehdokkuudesta. Seuraavana vuonna Oldman näytteli Kreivi Draculaa Francis Ford Coppolan romanttisessa kauhuelokuvassa Bram Stokerin Dracula. Dracula perustuu Bram Stokerin vuonna 1897 ilmestyneeseen romaaniin. Bram Stokerin Draculasta tuli ilmestyessään maailmanlaajuisesti suuri kassamenestys. Oldmanin suoritus sai paljon positiivista palautetta ja rooli huomioitiin parhaan miespääosan Saturn-palkintoehdokkuudella, jonka Oldman myös voitti vuonna 1993. Oldmanistä tuli myöhemmin suosittu roistojen esittäjä; hän näytteli väkivaltaista sutenööriä elokuvassa True Romance (1993), korruptoitunutta DEA-kostaapeli Norman Stansfieldiä elokuvassa Leon (1994), joka sijoittui sijalle 43 Online Film Critics Societyn listassa sadasta kaikkien aikojen parhaimmasta roistosta vuonna 2002, sadistista vankilan vartijaa elokuvassa Alcatraz – kohtaloni (1995) ja futuristista yritystyrannia elokuvassa The Fifth Element – puuttuva tekijä (1997). Oldman myös näytteli saksalaissyntyistä wieniläissäveltäjää Ludwig van Beethovenia elokuvassa Ikuinen rakkaus ja venäläistä terroristia Ivan Korshunovia vuoden 1997 jymymenestyksessä Air Force One. Oldman myös esiintyi Paholaisena Guns N' Rosesin singlen promovideossa "Since I Don't Have You" vuonna 1993. Oldman toimi myös tuomariston jäsenenä vuoden 1993 Cannesin elokuvajuhlilla.
Vuonna 1997 Oldman ohjasi, tuotti ja käsikirjoitti palkitun elokuvan Erään perheen elämästä, joka osittain perustui hänen omaan lapsuuteensa. Erään perheen elämästä sai Bafta Alexander Korda -palkinnon parhaasta brittiläisestä elokuvasta, Bafta-palkinnon parhaasta käsikirjoituksesta, Channel 4 Director's -palkinnon ja Empire Awardin. British Academy of Film and Television Arts myös julisti elokuvan olevan kaikkien aikojen sadan parhaimman elokuvan joukossa. Äskettäinmilloin? Time Out listasi Erään perheen elämästä 50 kaikkien aikojen parhaimpien brittiläisien elokuvien listaan toiseksi parhaimmaksi.[lähde? ] Oldmanin sisar Laila Morse näytteli elokuvassa Janetia.
Oldman esiintyi Reeves Gabrelsin albumilla The Sacred Squall of Now (1995), jossa hän teki vokaalidueton David Bowien kanssa kappaleessa "You've Been Around".
Yksityiselämä

Gary Oldman on ollut naimisissa neljä kertaa. Hän avioitui ensimmäisen kerran vuonna 1987 näyttelijä Lesley Manvillen kanssa. He tapasivat Royal Court Theatressa. Heille syntyi poika vuonna 1988. Oldman ja Manville erosivat vuonna 1990.
Seuraavan kerran Oldman meni naimisiin vuonna 1990 näyttelijä Uma Thurmanin kanssa, jonka hän oli tavannut elokuvan Henry ja June kuvauksissa. Oldman ja Thurman erosivat vuonna 1992.
Oldman seurusteli Isabella Rossellinin kanssa, jonka hän tapasi elokuvan Ikuinen rakkaus kuvauksissa vuonna 1994. He adoptoivat vuonna 1993 syntyneen pojan. Pari erosi vuonna 1996.
Kolmannen avioliittonsa Oldman solmi Donya Fiorentinon (s. 1967) kanssa vuonna 1997. Pari sai kaksi poikaa (s. 1997 ja 1999). Oldmanilla oli lisäksi vuonna 1994 syntynyt tytärpuoli Fiorentinon edellisestä avioliitosta David Fincherin kanssa. Oldman ja Fiorentino erosivat vuonna 2001. Oldman seurusteli näyttelijä-malli Ailsa Marshallin (s. 1978) kanssa vuodet 2002–2005.
Oldman vihittiin neljännen kerran laulaja Alexandra Edenboroughin kanssa vuonna 2008 Santa Barbarassa, Kaliforniassa. Oldman asuu vaimonsa ja lastensa kanssa Los Angelesissa Kaliforniassa. Oldmanilla on ollut ongelmia alkoholin kanssa 1990-luvun alusta lähtien 2000-luvulle asti. Hänet pidätettiin elokuussa 1991 rattijuopumuksesta Los Angelesissa ja vapautettiin takuita vastaan seuraavana aamuna. Oldmanin kyydissä oli hänen kaverinsa, näyttelijä Kiefer Sutherland. Charlie Rosen haastattelussa vuonna 2001 hän kertoi toipuneensa alkoholismista.
Aiheesta muualla

Wikimedia Commonsissa on kuvia tai muita tiedostoja aiheesta .
Gary Oldman Elonetissä.
Gary Oldman Internet Movie Databasessa. (englanniksi)
Hallen Gary Oldman sivut (englanniksi)
Gary Oldman vuonna 2000.
Gary Oldman jakaa nimi­kirjoituksia Harry Potter ja Feeniksin killan ensi-illassa vuonna 2007.
Criss Angel

Criss Angel
Criss Angel (oikealta nimeltään Christopher Nicholas Sarantakos, s. 19. joulukuuta 1967 Long Island, New York) on yhdysvaltalainen muusikko, taikuri, illusionisti ja Criss Angel – tajunnanräjäyttäjä -televisiosarjan (Criss Angel Mindfreak) luoja ja ohjaaja. Angelin oikea sukunimi on peräisin hänen kreikkalaiselta äidiltään. Hänen vanhempiensa nimet ovat John ja Dimitra Sarantakos. Angel on ollut lapsesta asti kiinnostunut taikuudesta. Suurin vaikutus häneen on ollut edesmenneellä isällään Johnilla, joka kuoli vatsasyöpään.[lähde? ]
Criss Angel on tunnettu myös skeptikkona.
Ura illusionistina

Lähes koko ikänsä Angel on harrastanut taikuutta ja hän on tehnyt keikkoja ympäri maailmaa. Criss Angel esiintyy Mindfreak-sarjassa (suom. Tajunnanräjäyttäjä), jota on kuvattu Alladin Resortissa, New Orleanissa, Las Vegasissa, Los Angelesissa ja Angelin kotikaupungissa, New Yorkin East Meadowissa, ja myös monissa muissa kaupungeissa.[lähde? ] Criss on tehnyt huimapäisiä mielen ja kehon kokeita. Hänen mukaansa ihokoukuista roikkuminen oli "hulluin" kaikista hänen tekemistään tempuista.[lähde? ] Criss Angel on myös näytellyt taikuria yhdessä jaksossa Las Vegas -nimisessä sarjassa, sekä murhaaja-taikuria yhdessä CSI: New Yorkin jaksossa.
Ura illusionistina > Kuuluisia temppuja

Norsun kadotus keskeltä katua
Kävely veden päällä
Ilmassa leijuminen katolta toiselle
Katolta käveleminen seinää pitkin maahan
Ihmisen halkaisu kahtia
Kulkeminen ehjän ikkunan läpi
Meneminen puusilppurin läpi
Auton nostaminen
Ihmiskynttilä
Ammutun nuolen kiinni ottaminen ilmasta
Katoamistemput
Kanan hypnotisoiminen
Leijuminen Las Vegasin Luxor -hotellin valon päällä
Kolikon nieleminen ja sen pois ottaminen oman kätensä sisältä
Ruumiin herättäminen henkiin
Silmät kiinni 60 metrin korkealla lankulla kävely
Elävältä hautaaminen betoniin
Muusikon ura

Criss Angelilla oli industrial-yhtye Angeldustissa, jonka hän perusti Klay Scottin kanssa, kun Klaytonin edellinen yhtye Circle of Dust hajosi. Angeldust julkaisi albumin Musical Conjurings from the World of Illusion vuonna 1998 ja esiintyi Madison Square Gardenissa. Hän on myös julkaissut muutaman muun levyn Criss Angelina.
Muusikon ura > Diskografia

Kaikki albumit on julkaistu omakustanteina. (APITRAG Records)
| albumi | Kappalelista | Tiedot |
| --- | --- | --- |
|  Musical Conjurings from the World of Illusion' (1998) |  Come Alive  Down  Fear  Thrush  Procreation  Die For Me  Edge of the World  Darkest Day (JS)  Hate Me  Deadlove Calling  Do You Know  Metamorphosis (Theatrical Score)  Forever | Angeldustina. |
|  System 1 in the Trilogy (2000) |  Come Alive  Down  Fear  Thrush  Procreation  Die For Me  Edge of the World  Darkest Day (JS)  Hate Me  Deadlove Calling  Do You Know  Metamorphosis (Theatrical Score)  Forever | Samat kappaleet kuin levyllä Musical Conjurings from the World of Illusion. Sisältää myös kappaleen "Come Alive". Kaikki kappaleet kirjoittanut, tuottanut, sovittanut ja esittänyt Criss Angel & Klayton |
|  System 2 in the Trilogy (2000) |  Hümbodik  Phantasm  Cocoon  Inhuman  Enrapture  Entranced  Metamorphosis  Tremor  D.A.M.  XTC  Underground  Perelandra.2 | Kaikki kappaleet kirjoittanut, tuottanut, sovittanut ja esittänyt Criss Angel & Klayton |
|  System 3 in the Trilogy (2000) |  In Two  Nexus  Copycat  Rubber Room  Firestorm  Revelation  Disintegration  Epilogue  2<0  U  Why Me  Amixtika | Kaikki kappaleet kirjoittanut, tuottanut, sovittanut ja esittänyt Criss Angel & Klayton |
|  Mindfreak (2002) |  Scarecrow  Phantasm  Cocoon  Enrapture  Perelandra.3  Delusions  Snow  In Two  Tremor  Metamorphosis  Revelation  Closure  Epilogue  D.A.M. | Suunniteltu hänen Mindfreak-ohjelmansa soundtrackiksi. Kaikki kappaleet kirjoittanut, tuottanut, sovittanut ja esittänyt Criss Angel & Klayton |
|  Supernatural (2003) |  Xristos  Hümbodik  Metamorphosis  Goodbye  N2 (Supernatural)  Scarecrow.2 | Julkaisematon, tarkkaa kappalejärjestystä ei ole. Soundtrack. |
|  Criss Angel Mindfreak (2006) |  Mindfreak  MF2  Mindfreak (Celldweller Remix)  Come Alive  Down  Fear  XTC  D.A.M.  Die For Me  Underground  Procreation  Do You Know  Mystify  Fly  Now I Die  Carmela  Awake  Fight  Mindfreak (Desert Remix)  Goodbye  Mindfreak (Season 1 Theme)  Mindfreak (Season 2 Theme) | Mindfreak-televisiosarjan virallinen soundtrack. "MF2":ssa mukana Sully Erna Godsmackista ja Nuno Bettencourt DramaGodsista. "Mindfreak (Kauden 1 teema)" tuottanut Jonathan Davis Korn-yhtyeestä. |
Aiheesta muualla

Criss Angelin sivusto (englanniksi)
Mindfreak-sarjan sivusto (englanniksi)
Criss Angel Myspacessa (englanniksi)
Alexander Skarsgård

| Alexander Skarsgård |
| --- | --- |

Henkilötiedot
Koko nimi:  Alexander Johan Hjalmar Skarsgård
Syntynyt: 25. elokuuta 1976 (ikä 48) Vällingby, Tukholma, Ruotsi
Ammatti:  näyttelijä, ohjaaja
Näyttelijä
Aktiivisena:  1984–
Merkittävät roolit:  Generation Kill True Blood Big Little Lies
Aiheesta muualla
IMDb 
Elonet
Alexander Johan Hjalmar Skarsgård (s. 25. elokuuta 1976 Tukholma) on ruotsalainen näyttelijä ja ohjaaja. Hän on näytellyt muun muassa televisiosarjoissa True Blood ja Generation Kill sekä elokuvissa Battleship (2012) ja Melancholia (2011).
Skarsgårdin isä Stellan Skarsgård ja veljet Gustaf, Bill ja Valter ovat myös näyttelijöitä.
Hänet palkittiin sekä parhaan miessivuosan Primetime Emmyllä että parhaan miessivuosan Golden Globella draamasarjasta Big Little Lies (2017).
Ura

Skarsgård aloitti näyttelemisen jo nuorena ja hän saikin näytellä ensimmäistä kertaa elokuvassa ollessaan 8-vuotias. 13-vuotiaana Skarsgård näytteli pääroolia ruotsalaisessa televisiosarjassa, mutta hän kauhistui äkillisesti alkanutta julkisuutta ja päätti jättää alan. Vuonna 1996 hän lähti Ruotsista opiskelemaan englantia Leeds Metropolitan Universityyn, Leedsiin, Englantiin. Vuonna 1997 Skarsgård päätti kuitenkin harkita näyttelemistä uudestaan. Hän muutti New Yorkiin ja ilmoittautui teatteriopintoihin Marymount Manhattan Collegeen. Skarsgård palasi puolen vuoden jälkeen takaisin Tukholmaan, mutta hän tajusi opintojensa kautta, että hän haluaa näytellä. Skarsgård alkoi tämän jälkeen saada töitä näyttelijänä niin teatterissa, televisiossa kuin elokuvissakin. Vuonna 2004 hän muutti Los Angelesiin, mutta jatkoi työskentelemistä Ruotsissa. Hänen läpimurtonsa Yhdysvalloissa tapahtui vuonna 2008, kun hän näytteli minisarjassa Generation Kill sekä aloitti televisiosarjassa True Blood. Sittemmin hän on jatkanut sekä televisiosarjoissa että elokuvissa näyttelemistä. Yksi hänen merkittävimmistä töistään on hänen palkittu roolinsa sarjassa Big Little Lies.
Yksityiselämä

Alexander Skarsgård syntyi näyttelijä Stellan Skarsgårdin ja näyttelijä My Skarsgårdin esikoislapsena elokuussa vuonna 1976. Hänellä on seitsemän muuta nuorempaa sisarusta: Gustaf, Sam, Bill, Eija ja Valter sekä kaksi muuta sisarusta isänsä uudesta liitosta. Skarsgård on jalkapallofani ja hän kannattaa Tukholman Hammarbyta sekä Leeds Unitedia.
Filmografia > Näyttelijänä

Åken maailma (1984)
Hunden som log (1989)
Happy End (1999)
Sukeltaja (2000)
Syvän joen salaisuus (2000)
Vingar av glas (Wings of Glass, 2000)
Hundtricket (2000)
Leijat Helsingin yllä (2001)
Zoolander (2001)
Om Sara (2005)
Kill Your Darlings (2006)
Exit (2006)
True Blood (2008–2014)
Generation Kill (2008)
Paparazzi (2009), Lady Gagan musiikkivideo
13 (2010)
Puss (2010)
Muumi ja punainen pyrstötähti (ääni, 2010)
Straw Dogs (2011)
Melancholia (2011)
Battleship (2012)
What Maisie Knew (2012)
The Giver (2014)
The Diary of a Teenage Girl (2015)
Tarzanin legenda (2016)
Big Little Lies (2017–2019)
Mute (2018)
The Hummingbird Project (2018)
The Little Drummer Girl (2018)
The Aftermath (2019)
Long Shot – Mahdoton yhtälö (2019)
The Kill Team (2019)
On Becoming a God in Central Florida (2019)
Passing (2021)
Godzilla vs. Kong (2021)
The Northman (2022)
Northman (2022)
Infinity Pool (2023)
Eric Larue (2023)
Lee (2023)
Filmografia > Ohjaajana

Att döda ett barn (2003)
Aiheesta muualla

Wikimedia Commonsissa on kuvia tai muita tiedostoja aiheesta .
Alexander Skarsgård Internet Movie Databasessa. (englanniksi)
George R. R. Martin

| George R>  R. Martin |
| --- | --- |
 George R. R. Martin vuonna 2017.
Henkilötiedot
Koko nimi:  George R. R. Martin
Syntynyt: 20. syyskuuta 1948 (ikä 76) Bayonne, New Jersey, Yhdysvallat
Kansalaisuus:  yhdysvaltalainen
Kirjailija
Tyylilajit:  Fantasiakirjallisuus, tieteiskirjallisuus, kauhu
 Nimikirjoitus
Palkinnot
  Hugo-palkinto  Nebula-palkinto  World Fantasy Award  
Aiheesta muualla
georgerrmartin.com (englanniksi)
Löydä lisää kirjailijoitaKirjallisuuden teemasivulta
George Raymond Richard Martin (lyh. GRRM; s. 20. syyskuuta 1948 Bayonne, New Jersey, Yhdysvallat) on yhdysvaltalainen tieteis- ja fantasiakirjailija ja myös käsikirjoittaja ja tuottaja. Hän on voittanut romaaneillaan neljä Hugo-palkintoa, Nebula-palkintoa ja World Fantasy Awardin. Hänen vuonna 1996 aloittamansa Tulen ja jään laulu -kirjasarja on saanut merkittävää suosiota, ja sen pohjalta on tuotettu palkittu televisiosarja Game of Thrones. Martin on sittemmin kirjoittanut myös muita Tulen ja jään laulun maailmaan sijoittuvia teoksia, kuten Tuli ja veri (2018), jonka pohjalta on vastaavasti tehty televisiosarja House of the Dragon.
Elämä ja ura

Martin oli 1970-luvulla varsin tuottelias novellisti, ennen kuin hän vuosikymmenen lopulla keskittyi romaaneihin. 1980-luvulla Martin teki pääasiassa televisio- ja toimittajantyötä. Hän työskenteli muun muassa Hämärän rajamailla -televisiosarjan parissa ja toimitti Wild Cards -antologiaa. Martin palasi täysimittaisten romaanien pariin vuonna 1996 ja aloitti Tulen ja jään laulu -sarjansa, joka on saavuttanut sekä kriitikoiden että yleisön suosion. Sarjan neljäs osa Korppien kestit nousi marraskuussa 2005 ykköseksi The New York Timesin ja The Wall Street Journalin bestseller-listoilla.
Martin oli kunniavieraana vuoden 2009 Finnconissa Helsingissä ja vuoden 2015 Archipelaconissa Maarianhaminassa.
Tekstejä kirjoittaessaan Martin ei käytä lainkaan graafisia tekstinkäsittelyohjelmia, vaan merkkipohjaista WordStar 4.0 -ohjelmaa.
From Softwaren kehittämä Elden Ring on ensimmäinen videopeli, jonka tarinan luomiseen Martin on osallistunut. Martinin tehtävä oli luoda peliin mytologia, sekä taustatarina, joka tapahtuu ennen varsinaista pelin alkamista, kun taas pelin ohjaaja Hidetaka Miyazaki käsikirjoitti pelin nykyhetken Martinin taustatarinan pohjalta.
Teoksia

A Song for Lya and Other Stories (1976)
Dying of the Light (1977)
Windhaven (1981, yhdessä Lisa Tuttlen kanssa)
Fevre Dream (1982)
The Armageddon Rag (1983)
Dead Man’s Hand (1990, yhdessä John J. Millerin kanssa)
Tulen ja jään laulu -sarja:
Valtaistuinpeli (A Game of Thrones, 1996)
Kuninkaiden koitos (A Clash of Kings, 1999)
Miekkamyrsky (A Storm of Swords, 2000)
Korppien kestit (A Feast for Crows, 2005)
Lohikäärmetanssi (A Dance with Dragons, 2011)
The Winds of Winter (tulossa)
A Dream of Spring  (tulossa)
Hunter’s Run (2007, laajennettu versio novellista ”Shadow Twin”, yhdessä Gardner Dozoisin ja Daniel Abrahamin kanssa)
Seitsemän kuningaskunnan ritari (A Knight of the Seven Kingdoms, 2015)
Tuli ja veri (2018)
Elden Ring (2022)
Teoksia > Toimittajana

Martin, George R. R. & Dozois, Gardner (toim.): Songs of the Dying Earth.  (Illustrated by Tom Kidd)  Burton, Michigan:  Subterranean Press, 2008.  ISBN 978-1-59606-213-9  (englanniksi)
Martin, George R. R. & Dozois, Gardner (toim.): Warriors.  Tor Books, 2010.  ISBN 978-0765320483  (englanniksi)
Suomennetut novellit

”Lihatiskien mies” (1976), teoksessa Julma on rakkaus, 1992.
”Ristin ja lohikäärmeen tie” (1979), Tähtivaeltaja 3/2003. – Hugo-palkinto 1980
”Apinakuuri” (1983) teoksessa Kuoleman kirjat 1, 1992.
”Nahan vaihtajat” (1988), teoksessa Kauhujen kirja, 1991. – World Fantasy -palkinto 1989.
Suomennettu lastenromaani

Jäälohikäärme.  ((The Ice Dragon, 1980.) Suomentanut Satu Hlinovsky. Kuvittanut Luis Royo)  Helsinki:  Kirjava, 2016.  ISBN 978-952-5802-12-2
Kirjallisuutta

Sisättö, Vesa & Halme, Jukka & Jerrman, Toni (toim.): Ulkomaisia fantasiakirjailijoita 2.  Helsinki:  BTJ, 2009.  ISBN 978-951-692-732-2
Hiltunen, Jari Olavi: Theseuksen henki - Galaktista runousoppia antiikin kreikkalaisten tähtipoluilla, s. 15-34 (Martin).  Sastamala:  Warelia, 2021.  ISBN 978-952-5940-08-4
Aiheesta muualla

Kuvia tai muita tiedostoja aiheesta George R. R. Martin Wikimedia Commonsissa
George R. R. Martinin kotisivut. (englanniksi)
Jari Olavi Hiltunen: George R. R. Martin - goottilaisen fantasian eeppinen mestari. Tähtivaeltaja 2/17.
Buckethead

| Buckethead |
| --- | --- |

Henkilötiedot
Syntynyt: 13. toukokuuta 1969 (ikä 55)
Ammatti:  kitaristi
Muusikko
Taiteilijanimi:  Buckethead ja Death Cube K 
Aktiivisena:  1988–
Tyylilajit:  Progressiivinen rock, Ambient, Fuusiojazz, Avant-garde, progressiivinen metalli
Soittimet:  Gibson Les Paul, Jackson Flying V, Ibanez X Series Rocker Roller II, ESP M-II Deluxe
Yhtyeet:  Praxis, Guns n' Roses, C2B3, Deli Creeps, Cornbugs, Cobra Strike, El Stew, Giant Robot, Gorgone, Pieces, Thanatopsis, Zillatron, Death Cube K
Levy-yhtiöt:  Bucketheadland, Serjical Strike, ION
Aiheesta muualla
www.bucketheadland.com
  [ Muokkaa Wikidatassa ] [ ohje ]  
Brian “Buckethead” Carroll (s. 13. toukokuuta 1969) on yhdysvaltalainen kitaristi ja säveltäjä. Hän on julkaissut yli 290 soololevyä ja työskennellyt monien sivuprojektien kanssa. Hänen musiikkinsa on monipuolista ja käsittää monia genrejä. Buckethead on kuuluisa käyttämästään KFC-ämpäristä sekä kabukinaamiostaan, joihin hän sai innoituksensa kauhuelokuvista. Hän on käynyt muun muassa Ozzy Osbournen ja Red Hot Chili Peppersin koe-esiintymisissä.
Bucketheadin pääinstrumentti on sähkökitara, mutta hän osaa soittaa sujuvasti myös bassoa, banjoa sekä selloa. Buckethead on saavuttanut arvostusta ilmiömäisillä soittotaidoillaan ja häntä pidetäänkin yhtenä maailman parhaimmista kitaristeista. Hänet on äänestetty sijalle kahdeksan Guitar Onen listalla ”Top 10 Guitar Shredders of All Time” (suom. Kaikkien aikojen 10 parasta tiluttajaa). Buckethead tunnetaan erityisesti äärimmäisyyksiin viedystä tekniikastaan, erittäin nopeista sormistaan sekä albumeista, jotka sisältävät intensiivisiä ja pitkiä kitarasooloja. Joskus Bucketheadia on syytetty tunteettomasta ja kliinisestä soittamisestaan. Tästä huolimatta hän on julkaissut myös rauhallista, herkkää ja akustista tuotantoa.
Buckethead esiintyy pääasiassa sooloartistina, vaikkakin hän on tehnyt musiikkia muun muassa Les Claypoolin, Viggo Mortensenin, Serj Tankianin ja Iggy Popin kanssa. Hän soitti myös Guns N’ Rosesissa vuosina 2000–2004. Buckethead on myös säveltänyt musiikkia moniin elokuviin kuten Saw 2, Mortal Kombat ja Last Action Hero.
Julkisuus

Buckethead välttelee julkisuutta, eikä hän ole paljastanut itsestään medialle juuri mitään. Syntymänimeltään Bucketheadin tiedetään kuitenkin olevan Brian Carroll. Uransa aikana hän ei ole antanut kuin muutaman haastattelun ja väittää virallisessa elämäkerrassaan kanojen kasvattaneen hänet. Alkuaikojen tuotoksissa useat kappaleiden sekä albumeiden nimet viittaavat jollakin tavoilla kanoihin. Bucketheadilla on kaksi siskoa (Lisa ja Lorrie Carroll) ja kaksi veljeä (John ja Ben Carroll). Bucketheadin jokaisen levyn sisällä olevassa vihkosessa on erityiskiitokset hänen perheenjäsenilleen. Päävaikuttajikseen Buckethead on kertonut Michael Jacksonin, Paul Gilbertin, Michael Jordanin, Shawn Lanen, Joe Satrianin, Bootsy Collinsin, Jennifer Battenin ja Randy Rhoadsin.